|  |
| --- |
| **Nosacījumi higiēnas prasību ievērošanai** |
| Valmierā |

|  |  |  |
| --- | --- | --- |
| 2017.gada 16.oktobrī | Nr. | 5.8-13/27394/645 |

|  |  |
| --- | --- |
|  | **SIA „REP”** |
|  | mishurov@inbox.lv |

|  |
| --- |
| 1. **Objekta nosaukums:** Ražošanas teritorija „Ķieģeļceplis” |
| 1. **Objekta adrese:** „Ķieģeļceplis” un „Ķieģeļceplis 2”, Valka, Valkas novads, zemes kadastra Nr.9401 004 0313 un Nr.9401 004 0319 |
| 1. **Objekta īpašnieks:** Valkas novada dome, reģ. Nr.90009114839, Semināra iela 9, Valka, Valkas novads |
| 1. **Iesniegtie dokumenti:** 03.10.2017. pieteikums Nr.27394; Valkas novada būvvaldes būvatļaujas Nr.1-21.1/22, 25.09.2017. kopija; Valkas novada domes projektēšanas uzdevuma 1.pielikuma, 12.07.2017. kopija; Valkas novada domes pilnvaras Nr.3-6/17/33, 11.09.2017.kopija; skaidrojoša apraksta kopija. |
| 1. **Apsekojums veikts:** Nav nepieciešams |
| 1. **Apsekojumā piedalījās**: - |
| 1. **Konstatēts:** Plānota pakošanas ceha ar administratīvām un sadzīves telpām, noliktavas un apsardzes ēkas būvniecība. Zemes gabala platība 37363 m2. Ražošanas ēkas platība ~ 2400 m2 noliktavas ēkas platība ~ 2400 m2, biroja ēkas telpas platība ~ 180 m2, teritorijas cietā seguma platība ~ 20000 m2. Objektā paredzēts pieņemt un iepakot kokogles, īslaicīgi uzglabāt gatavo produkciju. Paredzēta piebraucamā ceļa pārbūve uz zemes gabala ar kadastra Nr.9401 004 0325, 420 m garumā. Objekta teritorijā plānota vides pieejamība atbilstoši būvnormatīvu prasībām. Ūdensapgāde – dziļurbums, kanalizācija – bioloģiskās attīrīšanas iekārtas. Vēdināšana, apkure – projekta risinājums. |
| **8.Nosacījumi**  Projektēšanas gaitā paredzēt:  1. Būvprojektu izstrādāt un noformēt atbilstoši Ministru kabineta 2014.gada 2.septembra noteikumu Nr.529 ,,Ēku būvnoteikumi” un LBN 202-15 ,,Būvprojektu saturs un noformēšana” prasībām. Projektēšanu veikt saskaņā ar Latvijas Republikas būvnormatīviem, kā arī ņemot vērā objekta funkcionālās īpatnības. Veicot projektēšanu ievērot ,,Būvniecības likuma” 9.pantā noteiktās prasības būvēm, to daļām un konstrukcijām būvniecības stadijā un ekspluatācijas laikā.  2. Nodrošināt Ministru kabineta 2009.gada 28.aprīļa noteikumu Nr.359 ,,Darba aizsardzības prasības darba vietās” (turpmāk - Noteikumi Nr.359) prasību ievērošanu projektēšanas stadijā. Saskaņā ar Noteikumu Nr.359 prasībām, darbiniekiem paredzēt sadzīves un higiēnas telpas (ģērbtuves, tualetes, dušas telpas, atpūtas telpas). Biroja telpas projektēt saskaņā ar LBN 208 – 15 ,,Publiskas būves” (turpmāk – LBN 208-15) prasībām.  3. Darba telpas projektēt ar dabisko apgaismojumu. Mākslīgā apgaismojuma līmeņus telpās paredzēt, ņemot vērā Noteikumu Nr.359 2.pielikuma prasības. Aprēķināt prognozējamos mākslīgā apgaismojuma līmeņus projektējamās telpās (uz darba virsmām vai grīdas līmenī atbilstoši telpu funkcionālai nozīmei).  4. Ūdensapgādes un kanalizācijas sistēmas projektēt saskaņā ar LBN 222-15 ,,Ūdensapgādes būves” un LBN 223-15 ,,Kanalizācijas būves” prasībām. Pirms ekspluatācijas uzsākšanas veikt ūdensapgādes tīklu un iekārtu dezinfekciju, dzeramā ūdens kvalitātes laboratorisko testēšanu sadales tīklos LBN 222-15 6.2. sadaļā un Ministru kabineta 2003.gada 29.aprīļa noteikumos Nr.235 ,,Dzeramā ūdens obligātās nekaitīguma un kvalitātes prasības, monitoringa un kontroles kārtība” noteiktajā kārtībā.  5. Nodrošināt lietus notekūdeņu savākšanu un novadīšanu atbilstoši Noteikumu Nr.240 „Vispārīgie teritorijas plānošanas, izmantošanas un apbūves noteikumi” (turpmāk – Noteikumi Nr.240) 8.4 daļas prasībām. Paredzēt teritorijas labiekārtošanu un apgaismošanu, kā arī vides pieejamību publiskā ārtelpā. Notekūdeņu attīrīšanu un apsaimniekošanu nodrošināt atbilstoši Ministru kabineta 2002.gada 22.janvāra noteikumu Nr.34 ,,Noteikumi par piesārņojošo vielu emisiju ūdeni” prasībām.  6. Iekšējos ūdensvada un kanalizācijas tīklus projektēt saskaņā ar LBN 221-15 ,,Ēku iekšējais ūdensvads un kanalizācija” prasībām. Nodrošināt nepārtrauktu karstā un aukstā ūdens padevi. Karstā ūdens temperatūrai ūdens izdales vietās jābūt ne zemākai par 55oC un ne augstākai par 70oC. Darbinieku dušas telpas paredzēt pietiekami plašas, lai tās atbilstoši higiēnas prasībām varētu lietot, netraucējot citiem.  7. Projektējamās telpās nodrošināt pietiekošu iekštelpu gaisa apmaiņu un mikroklimata parametru ievērošanu, ņemot vērā projektējamo telpu funkcionālās īpatnības un gaisa apmaiņas aprēķinus, kā arī Noteikumu Nr.359 1.pielikumā noteiktās prasības mikroklimata parametriem. Tualetēs, dušās un to priekštelpās paredzēt piespiedu (mākslīgo) vēdināšanu. Darba telpās projektēt pietiekamu dabisko un mākslīgo ventilāciju, nodrošinot svaiga gaisa pievadu telpās. Saskaņā ar Noteikumu Nr.325 ,,Darba aizsardzības prasības saskarē ar ķīmiskajām vielām darba vietās” 31.7.2.punkta prasībām, ķīmisko vielu un maisījumu noliktavu/as aprīkot ar nosūces ventilāciju.  8. Paredzēt darba aizsardzības pasākumus nodarbināto aizsardzībai pret darba vides trokšņa un vibrācijas radīto risku darba vidē. Nodrošināt Ministru kabineta 2004.gada 13.aprīļa noteikumu Nr.284 ,,Darba aizsardzības prasības nodarbināto aizsardzībai pret vibrācijas radīto risku darba vidē” un Ministru kabineta 2003.gada 4.februāra noteikumu Nr. 66 ,,Darba aizsardzības prasības nodarbināto aizsardzībai pret darba vides trokšņa radīto risku” prasību ievērošanu būvprojekta robežās.  9. Paredzēt prettrokšņa pasākumus apkārtējo teritoriju aizsardzībai no trokšņiem, kuri var rasties ražotnes ekspluatācijas laikā. Trokšņa līmeņu rādītāji apdzīvoto vietu teritorijās un telpās nedrīkst pārsniegt Ministru kabineta 2014.gada 7.janvāra noteikumos Nr.16 „Trokšņa novērtēšanas un pārvaldības kārtība” noteiktos trokšņu robežlīmeņus.  10. Paredzēt pasākumus gaisa kvalitātes normatīvu ievērošanai apkārtējās teritorijās atbilstoši Ministru kabineta 2009.gada 3.novembra noteikumu Nr.1290 ,,Noteikumi par gaisa kvalitāti” prasībām.  11. Būvprojektā iestrādāt atkritumu apsaimniekošanas risinājumus atbilstoši „Atkritumu apsaimniekošanas likuma” un saistošo noteikumu prasībām. Paredzēt necaurlaidīgu laukumu sadzīves atkritumu konteineru izvietošanai atbilstoši Noteikumu Nr.240 8.5. daļas prasībām.  12. Būvprojektā sniegt informāciju par iekštelpu apdarei izmantojamiem materiāliem un to pielietošanas kārtību, atbilstoši telpu funkcionālai nozīmei un Noteikumu Nr.359 18.punkta prasībām. Būvniecības gaitā izmantot būvizstrādājumus, kuri ir droši cilvēku dzīvībai un veselībai un atbilst Ministru kabineta 2014.gada 25.marta noteikumos Nr.156 ,,Būvizstrādājumu tirgus uzraudzības kārtība” noteiktām prasībām. Iekārtām un materiāliem, kurus izmanto ūdensapgādes sistēmas ierīkošanai, jābūt nekaitīgiem cilvēka veselībai un tie nedrīkst pasliktināt ūdens kvalitāti.  13. Ņemt vērā Valkas pilsētas teritorijas plānojuma un apbūves noteikumu prasības, īpašu uzmanību pievēršot tādiem riskiem kā troksnis un smakas.  14. Ņemt vērā 1997.gada 11.marta Aizsargjoslu likuma nosacījumus.  15. Saskaņot artēziskā urbuma vietu ar Veselības inspekciju, atbilstoši Ministru kabineta 2004.gada 20.janvāra noteikumu Nr.43 „Aizsargjoslu ap ūdens ņemšanas vietām noteikšanas metodika” 4.punkta prasībām. Ievērot stingra režīma aizsargjoslu 10 m rādiusā. Stingra režīma aizsargjoslā ap pazemes ūdens ņemšanas vietu nepieciešams nodrošināt virszemes ūdens noteci no aizsargjoslas. Aizsargjosla ir jālabiekārto un jāiežogo. Nožogojuma augstums nedrīkst būt zemāks par 1,5 m un uz tā ir jābūt informatīvai zīmei ar uzrakstu „Nepiederošiem ieeja aizliegta”.  Veselības inspekcija iesaka būvprojekta risinājumu izvērtēt Sabiedrības veselības uzraudzības un kontroles departamenta Vidzemes kontroles nodaļā. |

|  |  |
| --- | --- |
| Sabiedrības veselības uzraudzības un kontroles departamenta  Vidzemes kontroles nodaļas vadītājs | Kalvis Latsons |

|  |
| --- |
| Viktors Belijs, 64281130 |
| viktors.belijs@vi.gov.lv |